b"\n_START_ARTICLE_\nAkademinis irklavimas 2014 m. jaunimo vasaros olimpin\xc4\x97se \xc5\xbeaidyn\xc4\x97se\n_START_SECTION_\nKvalifikacija\n_START_PARAGRAPH_\n2014 m. jaunimo olimpiados kvalifikacijai i\xc5\xa1 viso vyko keturios kvalifikacin\xc4\x97s var\xc5\xbeybos: 2013 m. pasaulinis jaunimo \xc4\x8dempionatas bei 3 \xc5\xbeemynin\xc4\x97s kvalifikacin\xc4\x97s var\xc5\xbeybos. Kiekvienas nacionalinis olimpinis komitetas daugiausia gali deleguoti 2 valtis (po vien\xc4\x85 kiekvienai ly\xc4\x8diai). Jei i\xc5\xa1 Kinijos neb\xc5\xabt\xc5\xb3 kvalifikuota n\xc4\x97 viena valtis, jai, kaip organizatorei, vienvie\xc4\x8di\xc5\xb3 val\xc4\x8di\xc5\xb3 kategorijoje b\xc5\xabt\xc5\xb3 suteikta viena vieta kiekvienai ly\xc4\x8diai. Kadangi Kinija pra\xc4\x97jo kvalifikacij\xc4\x85 Azijos regatoje, ji nepasinaudojo organizator\xc4\x97s kvota. Tri\xc5\xa1al\xc4\x97 komisija savo sprendimu kvalifikuos dar 6 valtis (po 3 kiekvienai ly\xc4\x8diai). Ta\xc4\x8diau Tri\xc5\xa1al\xc4\x97 komisija i\xc5\xa1dalino tik 4 vietas, tod\xc4\x97l likusios dvi buvo paskirstytos pagal 2013 m. pasaulinio jaunimo \xc4\x8dempionato reitingus._NEWLINE_Tam, kad gal\xc4\x97t\xc5\xb3 dalyvauti jaunimo olimpiadoje, sportininkai turi b\xc5\xabti gim\xc4\x99 tarp 1996 m. sausio 1 d. ir 1998 m. gruod\xc5\xbeio 31 d. Jei atsitikt\xc5\xb3 taip, kad vieno NOK'o dvi tos pa\xc4\x8dios lyties valtys gal\xc4\x97t\xc5\xb3 praeiti kvalifikacij\xc4\x85, praeit\xc5\xb3 tik geresn\xc4\xaf rezultat\xc4\x85 pasiekusioji."